Ана Рац

Златна значка КПЗ Сербиї,

Искри култури КПЗ Войводини
Ана Медєши од. Рац (*19. децембер 1931—†4. септембер 2018) административна службенїца, радио шпивачка, драмска и музично-сценска аматерка.

 Биоґрафия 
Ана Медєши ше народзела у Руским Керестуре 19. децембра 1931. року. Основну школу и нїзшу ґимназию зоз малу матуру закончела у своїм валалє, а тарґовецку школу  у Кули. Почала робиц у тарґовинскей предавальнї, а потим як службенїк у рахунководстве у Польопривредним комбинату Перши май у Руским Керестуре, одкаль пошла и до старосней пензиї.

Ище як школярка керестурскей ґимназиї почала шпивац у хору и теди замерковани єй гласовни схопносци и шпивацки талант. У 1947. року од Петра Ризнича Дядї достава першу театралну улогу у фалаце Пепелюґа. Як осемнацрочней дзивки 1949. року зверена єй задача же би  „на живо” одшпивала писню Ой, лучка, лучка желєна у директним преносу святочносци з нагоди починаня з роботу Радио Нового Саду, и од теди коло дзешец роки поряднє шпивала у руских музичних емисийох. Провадзел ю оркестер Славка Суботина и Александра Араницкого. Кед Радио Нови Сад набавел маґнетофони – зняла на маґнетофонску пантлїку значне число руских народних шпиванкох котри ше и нєшка з часу на час емитую.

Ана Медєши ступела до малженства зоз Томиславом Рацом.

Кед основани Аматерски руски театер Дядя, вона уж була позната як добра ґлумица. Мала за собу вецей як 20 роки ґлумецкого искуства. През вецей мандати Ана Рац була и член управних целох спомнутого театра аж по 1991 рок.

За свою длугорочну културно–уметнїцку дїялносц достала велї награди, припознаня и подзекованя, медзи котрима и Златна плакета АРТ Дядя за длугорочну театралну роботу (1973), Златна значка КПЗ Сербиї (1977), Искри култури КПЗ Войводини (1997).

Ана Рац умарла 4. септембра, а похована є 5. септембра 2018. року на теметове у Руским Керестуре.

 Ґлумела у театралних фалатох 
Шицки театрални фалати були порихтани на матичней сцени у Руским Керестуре.
+РокТеатрални фалатУлогаРокТеатрални фалатУлога1947.Браца Ґрим:  ПЕПЕЛЮҐА1976.Е. М. Ремарк: ОСТАТНЯ СТАНЇЦААна1949.И. Тобилевич: НЄЩЕШЛЇВА (Безталанна)1977.М. В. Ґоґоль: РЕВИЗОРНастя1950.А. Н. Островски: ЛЄС1978.С. Сремац. ПОП ЧИРА И ПОП СПИРАСида1951.Б. Нушич: ШВЕТ1978.А. Вампилов: РОЗЛУКА У ЮНИЮРепнїкова1952.В. Ванченко: ЗАВРАЧАНЕ БЛАГО1979.Б. Брехт: ОПЕРА ЗА ТРИ ҐРОШИДжени1952.И. Тобилевич: МАРТИН БОРУЛЯ1979.Дю. Папгаргаї: ВИСТАТА КОНЇЦАЕма1952.И. Тобилевич: СУЄТА1981.Е. Лабиш – М. Мишел: ФЛОРЕНТИНСКИ КАЛАПАнаис1957.Б. Нушич: ОЖАЛОСЦЕНА ФАМИЛИЯДаница1982.Б. Нушич: ПОДОЗРИВА ОСОБАЖена Пантича1965.А. Л. Суходольски: ХМАРА1983.Михайло Ковач: ОРАЧЕ, ОРАЧЕМаря1965.М. Кропивницки: НЕВОЛЬНИКЯрина1984.Дю. Скарничи – Р. Тарабузи: КАВИЯР И ҐЕРШЛАВалерия1965.Б. Нушич: АНАЛФАБЕТА1985.М. Ковач: ГРИЦОВО ВОЯЧЕНЄЛеона1966.М. Горки: НА ДНУНаташа1986.Б. Пекич: НА ШАЛЄНИМ БИЛИМ КАМЕНЮПрисутна1967.Б. Нушич: ПОДОЗРИВА ОСОБАМац1988.А. Н. Островски: ЛЄСРаїса1970.О. Коломиєц: ФАРАОНЄГана1988.Б. Пекич: У ЕДЕНУ НА ВОСТОКУПрисутна1971.О. Ананєв: ВОВЧИЦАОксана1989.А. П. Чехов: ПИТАНКИЧубукова1972.Ж. Фейдо: ПАН ЛОВАРЛеонтина1990.М. В. Ґоґоль: ЖЕНЇДБААрина1972.И. Франко: УКРАДЗЕНЕ ЩЕСЦЕАна1991.П. Ґрегор: ЩЕШЛЇВЕ КРАЛЬОВСТВОЖена І1974.Б. Нушич: ОЖАЛОСЦЕНА ФАМИЛИЯСимка1992.Дю. Папгаргаї: АГАФИЯ СТАРОГО ПОПА ДЗИВКАЮста

 Ґалерия 

  Литература 

 Дюра Латяк, „Ана Медєши од. Рац,ˮ 50 роки Драмского меморияла Петра Ризнича Дядї, Руски Керестур 2018, б. 161-162.
 Тамаш, др Юлиян, „Руски театер Дядяˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 423.
 P. R. Magocsi  and Ivan Pop: „Rats, Ana. See Diadia  Rusyn Natonal Theater,ˮ Encyclopedia of Rusyn History and Culture, University of Toronto, 2005, ISBN 0-8020-3556-3, p. 412.
 Руски християнски календар, 2019. рок, бок 230

 Вонкашнї вязи 

 Златни часи руского драмского аматеризма - Аґафия Рамач и Ана Рац
 Умарла Ана Рац, Рутенпрес, 4. септембер 2018.

Катеґория:Руснаци у Сербиї
Катеґория:Керестурци
Катеґория:Шпиваче
Катеґория:Ґлумци аматере
Катеґория:19. децембер
Катеґория:Народзени 1931
Катеґория:4. септембер
Катеґория:Умарли 2018